Rikunarita-ORG/Wikinium huggingface dataset:
# تسكويل

لمستويات د التسكويل د لبالغين ف لعالم من 2015 ل لفوق
**التسكويل** (النݣليزية: **Literacy**) (لفرانساوية: **Alphabétisation**) (لعربية: **التمدرس** ؤلا **محو لأمية**) هو التعلام ديال مهارات أساسية بحال لقراية ؤ لكتابة ؤ لحساب ب طريقة نظامية ف مؤسسات رسمية بحال لمدرسة ؤلا ب طرقان لانظامية بحال لجمعيات ديال محاربة لومّية ؤ التعليم اللانظامي. لمفهوم د التسكويل ف السنّين اللخرانية توسع باش يدخّل مهارات جداد من فوق لمهارات التقليدية بحال لقدرة على تخدام لورديناطور ؤ التعامل مع لعالم الرقمي للي كا يتسمى **التسكويل الرقمي**.

## أصل التسمية بالداريجة

كلمة **تسكويل** نيولوجيزم مشتق من كلمة **سكويلة** بالداريجة لي كا تعني لمدرسة ؤ لي لأصل ديالها من كلمة (الصبليونية: **escuela**). هادا ماشي أول شتقاق من كلمة سكويلة حيت ديجا ف لمنطوق لمغريبي (خصوصا منطقة لغرب) كا تتخدّم كلمة **مسكول** ؤلا **مسكولة** باش تعني بنادم قاري ؤلا دايز من لمدرسة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# حكومة د الجاپون

|  |
| --- |
| حكومة د الجاپون
 |
|  |
|  |
| **معلومات أساسية** |
| نوع د لمؤسسة | ملكية دستورية، حكومة مركزية و سلطة تنفيذية |
| لبلاد | الجاپون |
| لموضع | تشيودا |
| تاريخ د تّأسيس | 3 يناير 1868 |
| سّيت رّسمي | japan.go.jp |
| **معلومات إضافية** |
| أعضاء/ڭزوات | حكومة مييجي ف الجاپون |
| فروع | مجلس لوزارا د الجاپون Board of Audit |
|  |

**لحكومة د الجاپون** (ب الجاپونية **日本国政府**) هيّ لمؤسسة لمركازية لعليا ف الجاپون. كاتشمل مؤسسات تشريعية، تنفيدية و قضائية كيما كايحددها الدستور د الجاپون. الجاپون دولة مركازية ب 47 عمالة، ب راس الدولة لي هوّ لإمبراطور. الدور ديالو طقوسي و ماعندوش سلطة ف لحكومة. السلطة لفعلية كاينة ف يد مجلس لوزارا، لي كيترأسو رئيس لوزارا، و لأعضاء ديالو هوما لوزارا د الدولة لي كايسيّرو لحكومة و السربيس لمدني. لمجلس لوزاري عندو السلطة التنفيدية و كيشكّلو رئيس لوزارا لي هوّ رئيس لحكومة. رئيس لوزارا كيترشح من عند لبرلمان و كيعيّنو لإمبراطور. لمجلس لحالي هوّ حكومة إشيبا التانية لي تشكلات ف 11 نونبر 2024، و كايقُودها رئيس لوزارا شيڭيرو إشيبا لي شد لمنصب ديالو ف 1 أكتوبر 2024. لبلاد عندها حكومة د أقلية مشكّلة من حلف ديال الليبيراليين الديموقراطيين و حيزب كومييطو من 2024.

لبرلمان د الجاپون كيمتّل السلطة التشريعية، و فيه جوج شومبرات لي هوما مجلس لمستشارين (الشومبرة لفوقانية)، و مجلس النواب (الشومبرة السفلية). لأعضاء ديال الشومبرات بجوج كيتنتاخبو من عند الشعب، لي كيتّعتابر هوّ لمصدر ديال السيادة. ف الدستور كيتّعتابر لبرلمان هوّ الجهاز لأعلى ديال السيادة ف لبلاد. لمحكمة لعليا و لمحاكم لي تحت منها كيشكّلو السلطة لقضائية ديال الدولة. لمحكمة لعليا عندها أعلى سلطة باش تأول الدستور و تراجع لقرارات لقضائية. و عندها ستيقلالية على السلطات التنفيدية و التشريعية. لقضاة كايتعينو من عند مجلس لوزارا، ولايني مايمكنش ليهم يتحيّدو من لمنصب ديالهم من عند السلطات التنفيدية ولّا التشريعية من غير لحالة ديال تحياد التقة.

لحكومة د الجاپون مبازية ف لعاصيمة طوكيو، لي فيها كاين مبنى لبرلمان، لقصر لإمبراطوري، لمحكمة لعليا، لبيرو ديال رئيس لوزارا و جميع لوزارات.

## مصادر
# طرجامة

هاد لمقال مكتوب ب **كتبة فونيتيكية** لي كاتميل ل تمتيل لكلمات كيما كيتنطقو، و كاتدير لڤواييلات (ا، و، ي) بلاصت لحاراكات (فتحة، ضمة، كسرة). باش تزيد تعرّف على هاد سّيستيم د لكتابة شوف لكتابة د الداريجة.
حجر رشيد لي فيه نص مكتوب ب تلاتة د اللوغات، و لي بيه تم فك الرموز ديال اللوغة لمصرية لقديمة
**الطرجامة** ؤلا **الترجمة** هيّا عملية نقل لمعنى من نص ب واحد اللوغة أصلية، ل نص ب لوغة مقصودة كاتقابلها، سوا ب لكتابة ؤلا ب لهضرة. لي كايمارس الطرجامة كيتسمّا طرجمان ؤلا موطرجيم.

الطرجامة كيكون ديما فيها الريسك ديال تبدال لمعنى لأصلي، و تا ديال تدخال كلمات و تعابير ل اللوغة لمقصودة، لي ماكانتش فيها ف لأصل، ولاكين نقدرو نشوفو هاد لقضية اللخرة أيضاً كا مزية، حيت كاتقدر تساهم ف إغناء اللوغات ل بعضياتها و إعطاءها حيوية جديدة.

من الربعينات د لقرن 20 و بنادم كيحاول يطمّت لعملية د الطرجامة باش ينقص لمجهود على الطرجمان ؤلا يعوّض الدور ديالو بشكل كامل. كاينين ديجا مجموعة د لأدوات الطيكنولوجية لي كيديرو طرجامة تقريبية ب بزاف د اللوغات، و كيسهّلو لخدمة على الموطرجيمين بشكل كبير.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ؤكييو-إي

| ؤكييو-إي |
| --- |
|  |
| نوع فني، حركة فنية |
| كلاص فرعية ديال | فنون جاپونية  |
| بدية | لقرن 17  |
| السمية لأصلية | 浮世絵  |
| مسمي على | ukiyo  |
| بلاد | الجاپون  |
| تاريخ النهاية | لقرن 19  |
| الفترة الزمنية | فترة إيدو، فترة مييجي  |
| لي كتاشف ؤلا ختارع | هيشيكاوا مورونوبو  |
| طريقة ديال التصنيع | ukiyo-e print technique  |
| كيمارسها | فنان أوكييو-إه  |

**أوكييو-إه** (ب **الجاپونية**: 浮世絵) هي واحد النوع ديال الفن التصويري اللي كان ف**الجاپون**، وبدا فالبدية ديال القرن الـ17. هاد الفن كيعتمد على الرسم ولكن بطريقة ديال الطباعة، كينقشو الرسومات على اللواح ديال الخشب، ومن بعد كيطبعوها على الوراق.

كلمة **"أوكييو-إه"** المعنى ديالها "تصويرة ديال العالم العوام"، واللي كتعني بلي كلشي فهاد الدنيا زائل ومؤقت، بحال الحياة اللي كتدوز دغيا. هاد النوع ديال الفن عرف واحد العصر دهبي فـالوقيتة ديال **إيدو** (ما بين 1603 و1868)، وكانو الصناع والحرايفية كيتعاملو مع تقنيات الرسم بطريقة جديدة باش يصاوبو بزاف ديال التصاور بتمن مناسب، وكانو موجهين خاصة للتجار والباعة.

## التقنية

الفنانين كيرسمو اللوحات ديالهم على واحد الوراق شفافة، ومن بعد كيتنقل هاد الرسم لألواح ديال الخشب ديال شجرة حب الملوك (ساكورا). من بعد كيدخلو الحرفيين المهرة، اللي كينقشو الرسم على الخشب بطريقة باينة، وفالخر كيتطبع داك الشي على الورق.

تسمى هاد الفن بـ"العالم العائم" جات من المواضيع اللي كانت كتهضر عليهم اللوحات اللولين اللي ترسمو بهاد الطريقة، واللي كانت غالبا كتصور لقطات من الحياة اليومية والعادية ديال الناس.

مع الوقت، ما بقاش الأمر محدود غير فالرسم، إنما الحرايفية بداو كيطبعو حتى الجداول ديال التقويم، بطاقات ديال المتمنيات، كتب مصورة، كتب ديال الترفيه، الدلائل ديال الرحلات، وحتى الإعلانات ديال مسارح الكابوكي، وديور الدعارة، وديور ديال أتاي، والمطاعم، وبلايص خرين اللي كانو كيمشيو ليها الناس فمدينة «إيدو».

## أصول هاد الفن

الجاپونيين كانو كيعرفو فن الرشم (الطباعة بالحفر البارز) من زمان، ولكن فالبدية كانو غير الرهبان البوديين هما اللي كيمارسوه فالأديرة. وبقاو هكاك حتى لنص القرن الـ17 عاد بانو الصور اللولين المطبوعين اللي كانت المواضيع ديالها دنيوية وماشي دينية.

الرسام **هيشيكاوا مورونوبو** كان عندو دور كبير فإنتشار هاد الفن، حيت هو اللي دار الرواشم اللولين (الصور المطبوعة) اللي فيها ألوان، وقدر يدمج بين الرسم التقليدي والنقش على الخشب. وفعلا طبع بزاف ديال الكتوبة المصورين، المطويات، والرسومات ديال مناظر طبيعية وغيرها.

وهاد الأسلوب بقى خدام حتى للبدية ديال القرن الـ18.

## معرض ديال تصاور

*
*
*
*